ອະດີດ ປ. ຝຣັ່ງ Nicolas Sarkozy ຊະນະຕຳແໜ່ງຜູ້ນຳພັກ UMP
ໄຊຊະນະຂອງທ່ານ Nicolas Sarkozy ໃນພັກ UMP ຖືວ່າ ເປັນບາດກ້າວທີ່ສຳຄັນ ໄປສູ່ການທີ່ອາດຈະເປັນ ຜູ້ສະໝັກເລືອກຕັ້ງ ປະທານາທິບໍດີຝຣັ່ງ ໃນປີ 2017.
ອະດີດປະທານາທິບໍດີຝຣັ່ງ ທ່ານ Nicolas Sarkozy ໄດ້ຊະ ນະຕຳແໜ່ງຜູ້ນຳພາ ຂອງພັກຈາຮີດນິຍົມ UMP ອັນເປັນ ບາດກ້າວທີ່ສຳຄັນອັນນຶ່ງ ໄປສູ່ການທີ່ອາດຈະໄດ້ເປັນຜູ້ສະ ໝັກເລືອກຕັ້ງປະທານາທິບໍດີ ອີກ ໃນປີ 2017 ບັນດາເຈົ້າໜ້າທີ່ພັກກ່າວວ່າ ທ່ານ Sarkozy ໄດ້ຮັບສຽງສະ ໜັບສະໜຸນ 64 5 ເປີເຊັນ ຂອງບັດທີ່ປ່ອນທັງໝົດ ພວກນັກ ວິເຄາະບາງຄົນກ່າວວ່າ ທ່ານໄດ້ຊະນະໂດຍໄດ້ສຽງສະໜັບ ສະໜຸນໜ້ອຍກວ່າທີ່ຄາດຫວັງໄວ້ ໃນປີ 2004 ທ່ານໄດ້ຮັບສຽງສະໜັບສະໜຸນເຖິງ 85 ເປີເຊັນ ຂອງການລົງຄະແນນສຽງ ແລະໄດ້ກາຍເປັນຜູ້ນຳຂອງພັກສະຫະພັນເພື່ອຂະບວນການ ປະຊາຊົນ ຫຼື UPM ແລະໄດ້ຊະນະການເລືອກຕັ້ງປະທານາທິບໍດີຂອງຝຣັ່ງ ໃນເວລາ 3 ປີຕໍ່ມາ ທ່ານ Sarkozy ເສຍການເລືອກຕັ້ງປະທານາທິບໍດີໃຫ້ທ່ານ Francois Hollande ໃນ ປີ 2012 ສ່ວນນຶ່ງເປັນຍ້ອນອັດຕາຄົນຫວ່າງງານສູງຂຶ້ນ ແລະມາດຕະການທີ່ຄົນບໍ່ນິຍົມ ຂອງທ່ານກ່ຽວກັບການຂຶ້ນອາຍຸປີການອອກກິນເບ້ຍບຳນານ ເປັນ 62 ປີ ໃນເວລານັ້ນ ທ່ານ Sarkozy ໃຫ້ຄຳໝັ້ນສັນຍາວ່າ ຈະອອກຈາກການເມືອງຖ້າບໍ່ຊະນະ ແຕ່ກໍໃຫ້ສັນ ຍາວ່າ ຈະຮັບໃຊ້ປະເທດຊາດ ດ້ວຍວິທີຕ່າງກັນ ການຢັ່ງຫາງສຽງປະຊາຊົນຫວ່າງໄວໆມານີ້ ກ່າວວ່າ ຄວາມນິຍົມຂອງປະທານາທິບໍດີ Hollande ໄດ້ຕົກລົງ ໃນຂະນະທີ່ອັດຕາຄົນຫວ່າງງານສືບຕໍ່ສູງຂຶ້ນ ທ່ານ Hollande ໄດ້ໃຫ້ຄຳໝັ້ນສັນຍາໄວ້ວ່າ ຈະອອກຈາກຕຳແໜ່ງຂອງທ່ານໃນປີ 2017 ແລະຈະປັບປຸງ ຝຣັ່ງໃຫ້ທັນສະໄໝ ສົ່ງເສີມການເຕີບໂຕທາງດ້ານເສດຖະກິດ ແລະປົກປັກຮັກສາໂຕແບບ ສັງຄົມນິຍົມຂອງຝຣັ່ງໄວ້